2002/277/EY: Komission päätös, tehty 8 päivänä huhtikuuta 2002, tiettyjen lajien sellaisten siementen tilapäisestä kaupan pitämisestä, jotka eivät täytä neuvoston direktiivin 69/208/ETY vaatimuksia (ETA:n kannalta merkityksellinen teksti) (tiedoksiannettu numerolla K(2002) 734)



Virallinen lehti nro L 099 , 16/04/2002 s. 0012 - 0013



Komission päätös, tehty 8 päivänä huhtikuuta 2002, tiettyjen lajien sellaisten siementen tilapäisestä kaupan pitämisestä, jotka eivät täytä neuvoston direktiivin 69/208/ETY vaatimuksia (tiedoksiannettu numerolla K(2002) 734) (ETA:n kannalta merkityksellinen teksti) (2002/277/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon öljy- ja kuitukasvien siementen pitämisestä kaupan 30 päivänä kesäkuuta 1969 annetun neuvoston direktiivin 69/208/ETY(1), sellaisena kuin se on viimeksi muutettuna direktiivillä 98/96/EY(2), ja erityisesti sen 16 artiklan, ottaa huomioon Itävallan ja Suomen ilmoitukset siementen saantivaikeuksista, sekä katsoo seuraavaa: (1) Itävallassa ei ole saatavilla sen tarpeisiin nähden riittävästi sellaisia soijapavunsiemeniä (Glycine max), jotka täyttävät direktiivin 69/208/ETY vaatimukset itävyyden osalta. (2) Suomessa ei ole saatavilla sen tarpeisiin nähden riittävästi sellaisia pellavansiemeniä (Linum usitatissimum), jotka täyttävät direktiivin 69/208/ETY vaatimukset itävyyden osalta. (3) Tätä kysyntää ei ole mahdollista kattaa tyydyttävästi sellaisilla muista jäsenvaltioista tai kolmansista maista tuotavilla siemenillä, jotka täyttävät kaikki direktiiveissä säädetyt vaatimukset. (4) Näin ollen jäsenvaltioiden olisi sallittava väljemmät vaatimukset täyttävien siementen kaupan pitäminen 30 päivään kesäkuuta 2002 asti. (5) Lisäksi Itävallan ja Suomen olisi toimittava koordinoijina ja varmistettava, että luvan sallima kokonaismäärä ei ylitä tässä päätöksessä vahvistettua enimmäismäärää. (6) Tässä päätöksessä säädetyt toimenpiteet ovat maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Jäsenvaltioiden on sallittava tämän päätöksen liitteessä vahvistetuin edellytyksin sellaisten soijapavun- ja pellavansiementen, jotka eivät täytä direktiivissä 69/208/ETY vahvistettuja vähimmäisvaatimuksia itävyyden osalta, kaupan pitäminen yhteisön alueella 30 päivään kesäkuuta 2002 asti, jos seuraavat vaatimukset täyttyvät: a) itävyys täyttää vähintään tämän päätöksen liitteessä asetetut vaatimukset, b) virallisessa etiketissä ilmoitetaan virallisesta siemenkokeesta laaditussa selosteessa ilmoitettu itävyys. 2. Edellä 1 kohdassa tarkoitettujen siementen kaupan pitäminen yhteisössä sallitaan vain, jos siemenet saatetaan ensimmäisen kerran markkinoille 2 artiklan mukaisesti. 2 artikla Siementoimittajan, joka haluaa saattaa 1 artiklassa tarkoitettuja siemeniä markkinoille, on osoitettava lupahakemus sille jäsenvaltiolle, johon kyseinen toimittaja on sijoittautunut. Kyseisen jäsenvaltion on annettava toimittajalle lupa saattaa siemenet markkinoille, paitsi a) jos sillä on perusteltu syy epäillä, ettei toimittaja pysty saattamaan markkinoille sitä määrää siemeniä, jota varten se on lupaa hakenut; tai b) jos siementen, joiden kaupan pitäminen sallitaan kyseisen poikkeuksen nojalla, kokonaismäärä ylittäisi liitteessä vahvistetun enimmäismäärän. 3 artikla Jäsenvaltioiden on annettava toisilleen tämän päätöksen soveltamiseksi tarvittavaa hallinnollista apua. Soijapavunsiementen osalta koordinoijana toimii Itävalta ja pellavansiementen osalta Suomi, jotta voidaan varmistaa, että kokonaismäärä ei ylitä liitteessä vahvistettuja enimmäismääriä. Kun jäsenvaltio saa 2 artiklan mukaisen lupahakemuksen, sen on välittömästi ilmoitettava koordinoijavaltiolle määrä, jota hakemus koskee. Koordinoijavaltion on välittömästi ilmoitettava ilmoituksen tehneelle jäsenvaltiolle, ylittyisikö enimmäismäärä, jos lupa myönnettäisiin. 4 artikla Jäsenvaltioiden on ilmoitettava viipymättä komissiolle ja muille jäsenvaltioille tämän päätöksen mukaisesti kaupan pitämistä koskevan luvan saaneiden siementen määrät. 5 artikla Tämä päätös on osoitettu kaikille jäsenvaltioille. Tehty Brysselissä 8 päivänä huhtikuuta 2002. Komission puolesta David Byrne Komission jäsen (1) EYVL L 169, 10.7.1969, s. 3. (2) EYVL L 25, 1.2.1999, s. 27. LIITE >TAULUKON PAIKKA>